tomron87/hebrew-wikipedia-sentences-corpus huggingface dataset:
גל גדות ובן אפלק קיבלו שבחים בשל הופעותיהם כוונדר וומן ובאטמן בהתאמה.
מעריצי באטמן רבים מחו על כך שבאטמן הורג עשרות אנשים בסרט.
נכון לאוגוסט 2022, באתר הביקורות Rotten Tomatoes ציון הסרט עומד על 29% בהתבסס על 436 ביקורות ו-63% בהתבסס על 100,000+ הצבעות באתר.
ובאתר הביקורות Metacritic ציון הסרט עומד על 44/100 בהתבסס על 51 ביקורות ו-7.0 בהתבסס על 7,174 הצבעות.
בביקורות שליליות רבות חזרה הטענה שעלילת הסרט מסובכת וכבדה ושהעריכה בלתי-קוהרנטית.
ביקורות רבות ציינו שבסרט כמעט שאין אתנחתא קומית.
המהדורה האולטימטיבית: הגרסה שבאורך 2.5 שעות קיבלה מהמבקרים המקצועיים ביקורות שליליות בעיקרן.
הגרסה שבאורך 3 שעות קיבלה מהמבקרים המקצועיים ביקורות חיוביות בעיקרן.
באטמן: מתקפה על ארקהם הוא סרט אנימציה מסוגת גיבורי-על המבוסס על הקומיקס באטמן ויחידת המתאבדים מבית DC קומיקס.
הסרט בוים בידי ג'יי אוליבה ואיתן ספולדינג, בכתיבת הית' קורסון ובהפקת ג'יימס טאקר.
הסרט הוקרן לראשונה בכנס קומיק-קון, סן דייגו ב-25 ביולי 2014, הופץ דיגיטלית ב-29 ביולי וב-DVD ב-12 באוגוסט.
הסרט מתרחש ביקום משחקי ארקהם, ולפי מקורות שונים מתרחש אחרי באטמן ארקהם אוריג'ינס או שנתיים לפני באטמן ארקהם אסיילום.
הסרט מציג את יחידת המתאבדים, קבוצה המורכבת מפושעים שקיבלו הקלה בעונשם תמורת משימות מסוכנות.
באטמן מציל את איש החידות מהתנקשות שאורגנה בידי אמנדה וולר, ומחזיר אותו לארקהם.
וולר לוכדת את דדשוט, הארלי קווין, קילר פרוסט, קפטן בומרנג, קינג שארק, בלאק ספיידר וחיית הק.ג.ב.
כדי ליצור את קבוצת יחידת המתאבדים.
מטרתם היא להביא כרטיס זיכרון הטמון במקלו של איש החידות, המכיל בתוכו את זהויותיהם הסודיות.
איש החידות אסף מידע זה כאשר עבד בשירותה של וולר, ומתכנן להפיץ אותו לציבור.
וולר שולחת את הקבוצה לפרוץ לכלא ארקהם ולהביא את המקל, באיום שתפוצץ פצצות זעירות שהוטמנו בעורפם.
בהאמינו שהפצצה לא תעבוד, חיית הק.ג.ב יוצא מהחדר, אך נהרג כשוולר מפעילה את הפצצה.
הצוות נוסע לגות'אם סיטי, שם מקבלים נשק, ציוד ומקום לינה מהפינגווין.
שם, קילר פרוסט מקבלת מוולר משימה אישית להרוג את איש החידות, ואילו דדשוט והארלי מקיימים סטוץ.
המתח עולה בקבוצה במיוחד בין דדשוט לקפטן בומרנג, שמפקפק במנהיגותו של דדשוט.
כחלק מהתוכנית, הארלי פורצת לחנות בובות, ובאטמן מגיע למקום ודורש ממנה לדעת איפה הג'וקר הסתיר פצצה מלוכלכת בגות'אם.
כאשר גילה שהארלי אינה יודעת, באטמן שלח אותה לארקהם.
דדשוט בתחפושת מוביל את הארלי לארקהם, שם היא נלעגת בידי הג'וקר ומנסה להורגו.
הסחת דעת זו ואחרות אפשרה לקבוצה להסתנן לארקהם במגוון דרכים, להמשיך בתוכנית ולמצוא את המקל יחד עם הפטיש של הארלי ופריטים אחרים.
באטמן מופיע ונלחם בכל אחד מחברי הקבוצה, שעוזבים כשמתפתח דו-קרב בינו לבין בלאק ספיידר.
ספיידר יוצא, לכאורה מנצח, אך הם מגלים שקילר פרוסט נעלמה והמקל לא מכיל נתונים.
בתאו של איש החידות, קילר פרוסט החליטה לא להרוג אותו, אחרי שאמר לה כי הוא יודע איך לנטרל את הפצצות.
הג'וקר, כועס על הארלי, מגלה כי מתקפתה יצרה חור בקיר, דרכו הצליח לנטרל את הגנות תאו וברח.
הקבוצה חסה על חייו של איש החידות בתמורה לעזרתו, והוא מנטרל את רוב הפצצות.
כאשר גילתה זאת, וולר פוצצה את הפצצות, אך רק שניים מחברי הקבוצה נהרגו: קינג שארק בגלל עורו העבה, ובלאק ספיידר.
התגלה כי באטמן הוא זה שניצח בקרב, הביס את ספיידר והתחזה לו.
שאר הקבוצה ברחו, והארלי התאחדה עם הג'וקר - שחשף שהפצצה הוטמנה בפטיש של הארלי ושחרר את כל אסירי ארקהם.
כאוס מתרחש באי ארקהם, והצוות מתפרק כשקילר פרוסט וקפטן בומרנג נוטשים את דדשוט.
הם מנסים כולם לברוח באמצעות מסוק, אך רק דדשוט מצליח (קילר פרוסט נהרגה בשוגג בידי ביין, וקפטן בומרנג הובס בידי דדשוט ונתפס).
דדשוט עף בשמי גות'אם, כשלפתע הארלי והג'וקר צצים במסוק.
בין דדשוט והג'וקר מתפתח קרב, והארלי מרסקת את המסוק לתוך גורד שחקים.
דדשוט ממשיך בקרב נגד הג'וקר, ואילו באטמן מביס את הארלי ומנטרל את הפצצה.
למרות שנפצע קשה, דדשוט ריתק את הג'וקר למסוק, שנפל מהבניין והתפוצץ.
למרות הרושם שנהרג, המשטרה לא מצאה את גופתו.
באפילוג, באטמן מתעמת עם וולר בדבר תוכנית יחידת המתאבדים.
אחרי שבאטמן יוצא, דדשוט החופשי שהתאחד עם בתו מכוון רובה צלפים על וולר, והסרט מסתיים לפני שהוא לוחץ על ההדק.
ניל מקדונו - פלויד לאוטון/דדשוט
הינדן וולק - הארלין קווינזל/הארלי קווין
מתיו גריי גאבלר - אדוארד ניגמה/איש החידות
סי-סי-אייץ' פאונדר - אמנדה וולר
גרג אליס - ג'ורג' הארקנס/קפטן בומרנג
ג'יאנקרלו אספוזיטו - אריק נידהאם/בלאק ספיידר
ג'ון דימאג'יו - נאנאווה/קינג שארק
ג'ניפר הייל - לואיז לינקולן/קילר פרוסט
נולאן נורת' - אוסוולד קובלפוט/הפינגווין, אנטולי קניאזב/חיית הק.ג.ב
כריס קוקוס - המפקח ג'יימס גורדון
כריסטיאן לאנץ - ג'ונתן קריין/הדחליל, ויקטור זאס
אריק באוזה, טרוויס וילינגהאם, פיטר ג'סופ ומיק ויניגרט מדבבים שומרים בכלא ארקהם ואנדריאה רומנו מדבבת אישה שנלכדה בידי ויקטור זאס.
בהופעות ללא קול מופיעים ביין, הארווי דנט/דו-פרצוף ופמלה אייזלי/פויזן אייבי.
מות המשפחה הוא אירוע קרוסאובר ביקום DC שפורסם בחוברות הקומיקס באטמן בידי חברת DC קומיקס בין אוקטובר 2012 לפברואר 2013 למשך 5 חוברות בהרצת באטמן ו-18 חוברות קשורות.
את הסיפור כתבו בין היתר סקוט סניידר, סקוט לובדל וגייל סימון, באיורם של אמנים כגרג קאפולו.
עלילת הסיפור עוסקת בחזרתו של הג'וקר ליקום DC לאחר היעלמות ממושכת, ונקמתו במשפחת העטלף ובבאטמן.
שם האירוע הוא מחווה לקשת סיפור בה היה מעורב הג'וקר, "מוות במשפחה".
האירוע נכתב לא רק בחוברות באטמן אלא גם בחוברות באטגירל, באטמן ורובין, קאטוומן, קומיקס בלשי, נייטווינג, הברדס האדום ופורעי החוק, קאטוומן, יחידת המתאבדים והטיטאנים הצעירים.
חזרתו של הג'וקר פורסמה בתחילת יולי 2012. האירוע עצמו התפרש על כל חוברות משפחת העטלף, וגרם לקרוסאובר בין חוברות "הברדס האדום ופורעי החוק" לבין "הטיטאנים הצעירים" המתמקד ברובינים ג'ייסון טוד וטים דרייק.
בתערוכת הקומיקס והבידור בשיקגו 2014, כותב סדרת באטמן הראשית ומפקח החוברות הקשורות סקוט סניידר ציין כי עלילה זו היא חלק ראשון בעלילת הג'וקר שלו.
סניידר פרסם את ההמשך, "באטמן: סוף המשחק", בסוף 2014.
לאחר אירועי "פלאשפוינט" ושכתוב יקום DC, הג'וקר הופיע לראשונה כאשר נכלא בידי באטמן בארקהם אסיילום.
למעשה הייתה זו תוכנית להיפגש עם הנבל "יוצר הבובות", שהסיר מהג'וקר את פניו כבקשתו ותלה אותן בתאו.
הוא ברח מארקהם, ולא נראה ביקום DC במשך שנה.
הוא חזר כעבור שנה, כאשר השקיף על בניין משטרת גות'אם סיטי.
על מנת להראות את חזרתו לעיר, הג'וקר תוקף את בניין משטרת גות'אם והורג 19 שוטרים.
הוא מפיץ אזהרה טלוויזיונית באמצעות בנו של קורבנו הראשון, כי הוא עומד להרוג את ראש העיר האדי בערב זה.
השוטרים שהוצבו להגן על האדי נהרגו בידי שילוב חומרים כימיים, אך האדי שרד.
חקירתו של באטמן הובילה אותו למפעל אייס כימיקלים, שם הג'וקר הושחת ונוצר, ונתקל באדם המחופש לברדס האדום.
הוא נזרק לבור כימיקלים ריק בידי הברדס האדום, שחשף את עצמו כהארלי קווין.
הארלי הזהירה את באטמן שהג'וקר השתנה, הוא ברח מהבור לפני שהתמלא ובמקום אחר, הג'וקר תקף את אלפרד פניוורת'.
לאחר שגילה על חטיפתו של אלפרד, באטמן מסיק כי הקורבן הבא של הג'וקר הוא המפקח ג'יימס גורדון.
הוא מציל את גורדון לאחר שהורעל בידי הג'וקר, ומגיע למאגר גות'אם, שם נאבק בג'וקר לראשונה.
הג'וקר מגלה כי הוא שיחזר את מפגשם, פוצץ את המאגר, ובכך הרג חפים מפשע ופצע את נייטווינג.
הג'וקר כולא את באטמן, מתחיל בתוכניתו להרוג את משפחת העטלף כדי לפגוע בו וטוען שהוא יודע את זהויותיהם הסודיות.
בסיפור השני, הג'וקר מזמין את הפינגווין לאירוע בארקהם אסיילום.
באטמן בורח ותוקף את הג'וקר, שמנטרל אותו ובורח.
באטמן נמצא בידי משפחת העטלף - דיק גרייסון/נייטווינג, ג'ייסון טוד/הברדס האדום, טיים דרייק/רובין האדום, דמיאן ויין/רובין וברברה גורדון/באטגירל - ונלקח למערת העטלף, שם הוא מתוודה שמצא כרטיס ג'וקר במערה.
למרות שדחה את האפשרות שהג'וקר איתר אותם, משפחת העטלף חוששת מכך ומאשימה את באטמן.
לאחר שהתאושש באטמן חקר את שומרי ארקהם, שהודיעו לו כי הג'וקר מחכה לו.
בסיפור השני, הג'וקר משתלט על ארקהם ונפגש עם איש החידות הכלוא.
לאחר שפגש את מיסטר פריז, הדחליל ופני חימר, באטמן מוצא את הג'וקר עם איש החידות, הפינגווין ודו-פרצוף.
הג'וקר מראה לו סרטון וידאו המציג את משפחת העטלף, ואומר לבאטמן כי יצטרך לשבת על "כס המלכות" שלו על מנת להציל את חייהם.
בסיפור השני, דו-פרצוף דורש לעזור במותו של באטמן, אך נכלא יחד עם הפינגווין ואיש החידות.
מאוחר יותר במערות המובילות למערת העטלף, הג'וקר מקיים ארוחת ערב מדומה.
באטמן ומשפחת העטלף נלכדו, נכפתו, נחבשו בפניהם ונשפך עליהם בנזין.
אלפרד שטוף המוח משרת אותם עם מגש המכיל לכאורה את פניהם הכרותות.
כאשר הג'וקר מאיים להציתם, באטמן בורח, מפעיל את הלהבות אך מפוצץ חור בתקרת המערה ומציף אותה.
כאשר באטמן משחרר אותם והם מורידים את תחבושותיהם, הם מגלים כי פניהם לא נכרתו.
באטמן רדף אחר הג'וקר עד לקצה תהום, שם הג'וקר התאבד לכאורה בקפיצה כאשר באטמן שיקר לו כי הוא יודע את זהותו הסודית.
באטמן מגלה כי הג'וקר רימה גם אותו לחשוב כי הוא יודע את זהויותיהם של משפחת העטלף, אשר נלחמו אחד בשני בהשפעת גז הג'וקר עד שההשפעה בוטלה.
מאוחר יותר באחוזת ויין, באטמן אומר לאלפרד כי לאחר שמצא כרטיס ג'וקר במערת העטלף, הוא התעמת עם הג'וקר בארקהם כברוס ויין וגילה כי הג'וקר לא יודע עליו ועל מערת העטלף.
רוב החוברות הקשורות מתמשכות בחוברות האחרונה והמסכמת באירוע, פרט לחוברות "יחידת המתאבדים", "קומיקס בלשים" ו"קאטוומן".
כחלק מתוכניתו של הג'וקר, אמה של באטגירל הותקפה בביתה בידי אנשיו ונחטפה.
באטגירל מקבלת שיחת טלפון ככל הנראה מהג'וקר, שמזהיר אותה כי שלח גם אחריה תוקפים; היא מביסה את אנשיו, והמתקשר מגלה כי הוא יודע את זהותה הסודית.
באטגירל מוצאת את הג'וקר מחזיק את אמה באולם באולינג, שבו כל האנשים נהרגו.
לאחר קרב נגד הג'וקר, באטגירל מגלה כי המתקשר הוא אחיה הפסיכופת ג'יימס, שהוביל אותה לג'וקר על מנת להציל את אמם.
הג'וקר מציג בפני באטגירל את אצבעה הקטועה של אמם, ומבקש ממנה בהומור להינשא לו לפני שברח.
באטגירל החליטה להתעלם מחוקיו של באטמן וללכת להרוג את הג'וקר.
היא מאתרת אותו בכנסייה מלווה באנשיו ובכומר, על מנת להינשא לה, וגורם לג'יימס להגיע.
לאחר חתונה הומוריסטית הג'וקר מנסה לקטוע את גפיה של באטגירל, כשלפתע ג'יימס מגיע על מנת לשחרר את אמם ומאפשר לבאטגירל להילחם באנשיו של הג'וקר.
ג'יימס בגד בבאטגירל ועילף אותה, וגילה כי סחר בה תמורת אמם.
דמיאן, בנו של באטמן הידוע כרובין, מתעלם מהוראותיו של אביו להישאר במערת העטלף ויוצא לחקור את חטיפתו של אלפרד.
חקירתו הובילה אותו לגן החיות של גות'אם, שם הוא נלכד בידי הג'וקר, שהאשים אותו ואת משפחת העטלף כ"מעמסה" שהורידה מערכו של באטמן.
הוא מציג בפני דמיאן את באטמן המאופר כג'וקר, ואומר כי עליו להורגו.
דמיאן מסרב ובוחר למות, אך הג'וקר הורג את באטמן.
הוא מגלה כי באטמן היה מתחזה, ומעלף את דמיאן עם גז.
קאטוומן הושכרה בידי מעסיק מסתורי לגנוב כלי שחמט גדולים, וגנבה כלי שהכיל בתוכו אדם חי לפני שהתפוצץ.
היא הצילה יתום צעיר שנלכד באחד מן הכלים, והתעמתה עם הג'וקר שהתגלה כמעסיקה.
הג'וקר תוקף אותה שוב ושוב, ומאשים אותה בכך שבאטמן נאלץ להצילה ומנסה לשכנע אותה לשבור את לבו על מנת שיעשה למרוכז יותר לפני שהם נפרדים.
למרות חיפושיו אחר הג'וקר, באטמן נאלץ להילחם בפני חימר, אשר נשלט בידי פויזן אייבי לחשוב שהוא בעלה על מנת שישמש שומר ראש.
באטמן מוציא את פני חימר משליטתה ומבריח אותו לביוב, ובינתיים הג'וקר מאלץ את הפינגווין לעזור לו בתוכניתו.
הפינגווין שולח את אחד מאנשיו להחליפו זמנית כראש ארגון הפשע, והוא קורא לעצמו "הקיסר הפינגווין".
הוא כורת ברית עם פויזן אייבי, המותקפת בידי פני חימר המשוחרר.
כנופיות פשע רבות קמות בגות'אם בהשפעת הג'וקר, ביניהן "ליגת החיוכים".
באטמן מאתר אחד מחברי הכנופיה, ושאר החברים חוזרים למנהיגם הקובע כי עבודתם רק החלה.
בינתיים, הקיסר הפינגווין משתלט על העולם התחתון בגות'אם, הורג את יריביו ומאשים את הג'וקר במותם.
הג'וקר הורג ליצן בקרקס בו הופיע בעבר נייטווינג, ומוציא את מאהבתו לשעבר של נייטווינג מכלא בלאקגייט.
במהלך חקירת מותו של הליצן, נייטווינג נתקל במאהבתו לשעבר, ששונתה בידי הג'וקר והולבשה בתלבושת נייטווינג מאולתרת.
היא נהרגת לאחר קרב קצר, כאשר רעל הג'וקר דוחה את גופה.
נייטווינג מוצא הודעה בגופתה, המזמינה אותו ל"מסיבה" בקרקס בו הופיע.
בקרקס נייטווינג ניצב מול גופות חברי הקרקס המתים, כשלפתע כולם מתעוררים לחיים, תוקפים את נייטווינג בהשפעת רעל הג'וקר ומעלפים אותו.
הג'וקר מסמם את מאהבתו של הברדס האדום, ומזמין משטרה לדירתו.
הברדס האדום ברח והלך להזהיר את באטמן, אך עולף בידי הג'וקר.
כשהתעורר הג'וקר הראה לו פריטים מעברו, דוגמת הקליע שנורה באביו וכיצד מצא את גופתה של אמו, ברמיזה שהוא יודע את זהותו האמיתית.
הברדס האדום נופל במלכודת, ונוחת בבור לצד רובין האדום.
חבריו של הברדס האדום, ארסנל וסטארפייר, נוסעים לגות'אם על מנת לחלץ אותו ונתקלים בקבוצת טיטאנים הצעירים.
ביחד הם מרפאים אזרחים שהודבקו ברעל הג'וקר, אך לא הצליחו לחלץ את חבריהם.
הגעתם של הטיטאנים הצעירים וסיפורו של רובין האדום מתוארים בחוברות הטיטאנים.
כאשר יחידת המתאבדים משתתפים בהלווייתו המדומת של דדשוט, גשם רעל הג'וקר מתחיל לרדת והארלי קווין היחידה שלא מתעלפת.
הג'וקר מופיע ואומר לה שעליה לעזור לו בתוכניתו נגד באטמן, מאיים עליה וחוטף אותה, והיא מגיעה איתו למפעל אייס כימיקלים שם היא מתלבשת כברדס האדום ותוקפת את באטמן.
כאשר הארלי חזרה, הג'וקר תקף אותה וניסה לזרוק אותה לחומצה.
הג'וקר מביס את הארלי וכובל אותה בחדר מלא בגופות רקובות הלבושות כמותה, וקובע כי היא לא הארלי קווין הראשונה ולא האחרונה.
הוא עזב ואמר כי יחליט אם יהרוג אותה או לא, וכאשר חזר גילה שהיא ברחה וחזרה אל קבוצתה.
הטיטאנים נוסעים לגות'אם על מנת לחלץ את רובין האדום, וחוקרים בעצתה של באטגירל זירות פשע קודמות של הג'וקר.
כאשר קיד פלאש רץ בבניין דירות, הוא מפעיל תרכובת כימית של הג'וקר, שעולה לאוויר ומרססת אזרחים בגז הג'וקר.
בעוד הטיטאנים הודפים את האזרחים, סטארפייר וארסנל מגיעים לעזור.
בינתיים, הברדס האדום ורובין האדום מנסים לברוח ביחד.
כאשר הברדס האדום יורה בג'וקר, הוא מתגלה ככפיל והיריות משחררות גז אשר מעלף אותם.
באטמן או באטמן: הסרט הוא סרט קולנוע אמריקאי של פוקס המאה ה-20 משנת 1966, אשר מבוסס על סדרת טלוויזיה בעלת אותו שם.
בסרט מככבים אדם וסט כבאטמן וברט וורד כרובין, לצד רוב חברי צוות שחקני הסדרה, למעט לי מריווד'ר בתור אשת החתול.
הסרט הוקרן בקולנוע ב-30 ביולי 1966, חודשיים לאחר שידור הפרק האחרון של העונה הראשונה של סדרת הטלוויזיה.
זהו סרט הקולנוע הראשון באורך מלא שמבוסס על דמותו של באטמן שנוצרה על ידי DC קומיקס.
בַּאטִן הוא מושג אסלאמי, אשר משמעותו המילולית היא "פנימי", ומתורגם לעיתים גם כ"נסתר".
הבאטן הוא ההפך מהט'אהר, שמשמעותו "חיצוני" ולעיתים מתורגם גם כ"נגלה".
המוסלמים מאמינים שלכל אינדיבידואל יש עולם פנימי, אשר מקושר לעולם הנשמות הנסתר, והוא למעשה פנימיותו הרוחנית של האדם.
כך, לפי התפיסה האסלאמית, כאשר האלמנט הפנימי הנ"ל מטוהר באורו של אללה, האדם מתקדם בדרכו הרוחנית ומתפתח.
במשמעותו הרחבה יותר של המושג, הכוונה היא לא רק לעולמו הפנימי והנסתר של האדם, אלא בכלל לכל העולם הנסתר, כפי שתופסים אותו המוסלמים.
לעיתים קרובות, נקשר המושג הזה גם לכוונתו של המאמין בעת מעשיו ועת הפולחן: המעשה או הפולחן הם הצד החיצוני, בעוד שהכוונה היא הצד הפנימי, ושניהם מרכיבים ביחד את הפעולה.
בנוגע לקוראן, מתאר המושג הזה את משמעותו הנסתרת, הפילוסופית, המיסטית, בעוד שהט'אהר מתאר את המשמעות הנגלית והברורה.
באטמן במחסום הוא דרמה קומית בת עשר דקות פרי עטה של איילת גונדר-גושן, בבימויו של רפאל בלולו משנת 2012.
השופטים כתבו בנימוקיהם: "הסרט מצליח להראות את הסכסוך המוכר באמצעות הצבה פיוטית שלו כמאבק משחקי".
האונליין והמיקס נעשו באולפני באבלסברג.
ילד ישראלי וילד פלסטיני בני שש נפגשים בפקק תנועה ארוך בכניסה לירושלים.
בזמן שהוריהם מתווכחים על מקום חניה, הילדים רבים על בובת פופ של באטמן.
פרס הסרט הקצר הטוב ביותר (Berlin Today Award) בפסטיבל ברלין.
פרס הסרט הטוב ביותר בפסטיבל קוסובו.
הוזמן ל-40 פסטיבלים בעולם, ביניהם פסטיבל סיאול לסרטי נוער וילדים ופסטיבל du nouveau cinéma de Montréal.
דמות שחקן יובל (הילד היהודי) יואב סעדיאן רוזנברג מחמוד (הילד הפלסטיני) מישל אבו מאנה אבי (האב היהודי) רועי תורג'מן מורן (האם היהודיה) שרון אינגריד שטרק תמאם (האם הפלסטינית) ראידה אדון סעיד (האב הפלסטיני) ניסו כאביה
תפקיד אדם במאי רפאל בלולו תסריט איילת גונדר-גושן צלם משה משעלי עורך קלמנס וולטר מפיקים בפועל סער יוגב ונעמי לב ארי (כבשה שחורה הפקות) מפיק שותף בפועל רותם פארן מפיקים רות ארספלד, מרטין הייזלר
באטמן: מתחת לברדס האדום הוא סרט גיבורי על מונפש אמריקאי משנת 2010 המבוסס על הקומיקס באטמן מבית DC קומיקס.
הסרט מבוסס על סיפור הקומיקס באטמן: מתחת לברדס מאת ג'וד ויניק המספר על חזרתו של הרובין השני ג'ייסון טוד מן המתים.
סיפור זה ממשיך בסרטון אנימציה אינטראקטיבי משנת 2020 המבוסס על קשת הסיפור באטמן: מוות במשפחה, ואשר מאפשר לצופים לקבוע מה יהיה גורל הדמויות.
עלילת הסיפור מתרחשת לאחר מאורעות באטמן: מוות במשפחה, במהלכו רצח הג'וקר את ג'ייסון טוד הרובין השני.
תחילת העלילה היא בסרייבו בוסניה שם רואים את ראס-אל-גול מתחרט על כך ששכר את הג'וקר להסחת דעתו של הבאטמן ממעשיו שלו, באותו זמן הג'וקר מכה ברובין באמצעות חוט ברזל, עד שעוזב אותו נעול במחסן ומפוצץ אותו, למול עיניו של הבאטמן שאיחר במספר שניות.
באטמן ונייטווינג חוקרים את הג'וקר במוסד הפסיכיאטרי ארקהם.
הג'וקר מכחיש כל קשר, הברדס האדום ממשיך לגנוב משלוחים של המסכה השחורה ונקלע לעוד מרדף עם באטמן במהלכו הוא מציג יכולת אקרובטית גבוהה המפתיעה את באטמן, המרדף מסתיים בתחנת הרכבת כאשר הברדס האדום מניח פצצה ונמלט בחסותה, באטמן במערת העטלף מאזין להקלטת המרדף ומגלה שהברדס האדום יודע את זהותו הסודית.
הוא נזכר בג'ייסון טוד ואלימותו שגברה עם התבגרותו.
המסיכה השחורה שוכר מתנקשים להרוג את הברדס האדום, אך באטמן מופיע ועוזר לו, הוא מבקש ממנו שיתן לו לפתור את הבעיה אך הברדס מסרב ועוזב, באטמן נוטל דגימת דם שלו ומגלה שהיא אכן תואמת לג'ייסון טוד.
באטמן הולך וחוקר את ראס-אל-גול שמספר לו שמאחר שהוא הרגיש אשם במותו של ג'ייסון הוא החליף את גופתו וניסה להחיותו בבור לזרוס, הוא אכן הצליח אך ג'ייסון קם מטורף ונמלט, כאשר ראס בטוח שנהרג.
הבאטמן מגיע לסמטה שבה מצא את ג'ייסון לראשונה בילדותו ונאבק בו, המהלך הקרב שניהם מאבדים את הגאדג'טים שלהם, והקרב מסתיים בתוך דירה בה נמצא הג'וקר, ג'ייסון אומר לבאטמן שהוא סולח לו על שלא הציל אותו, אך זועם עליו שלא נקם את מותו והרג את הג'וקר.
באטמן משיב שאינו יכול לעשות זאת.
ג'ייסון מכוון אקדח על הג'וקר ונותן אקדח לבאטמן ודורש ממנו להחליט, באטמן מסרב וג'ייסון יורה בו, באטמן מתחמק מן הקליע וזורק באטראנג על האקדח, ג'ייסון מפוצץ את הדירה ובאטמן מוצא בהריסות את הג'וקר בלבד.
סצנת הסיום מציגה את מעצרו של המסיכה השחורה עקב שחרור הג'וקר, ואת באטמן נזכר ביום הראשון של ג'ייסון בתפקיד רובין.
ברוס גרינווד - ברוס ווין/באטמן
ג'נסן אקלס - הברדס האדום/ג'ייסון טוד
וינסנט מרטלה - ג'ייסון טוד הצעיר/רובין
ניל פטריק האריס - דיק גרייסון/נייטווינג
וייד ויליאמס - רומן סיוניס/המסכה השחורה
ג'ים פידוק - אלפרד פניוורת'
גארי קול - המפקח גורדון
ברוס טים - איש החידות
קרלוס אלזראקוי - צ'י צ'י/בריון
בריאן ג'ורג' - עוזרו של ראס-אל-גול
באתר IGN קיבל הסרט 8 מתוך 10 וכונה "הצצה מעניינת לנפש הבאטמן".
ובאתר Rotten Tomatoes קיבל ציון של 100%.
באטמן נגד רובין הוא סרט גיבורי על מונפש אמריקאי משנת 2016, המבוסס על הקומיקס באטמן מבית DC קומיקס.
הסרט מהווה בחלקו עיבוד מונפש לעלילת הסיפור באטמן: מסדר הינשופים ועוקב אחר היחסים בין באטמן לבנו.
לאחר שהצטרף לטאלון דמיאן עדיין מרגיש מניעה מלהרוג פושעים, וטאלון לא מרוצה מכך שרובין עדיין רואה בבאטמן אבא (טאלון אינו מודע לקשר המשפחתי ביניהם).
טאלון מגלה לדמיאן את מוצאו, הוא היה בן של גנב ועזר לו אך היה עושה טעויות ומוכה בידי אביו, עד שבסופו של דבר הלשין למשטרה על אביו שירו בו, ואומץ על ידי בית המשפט.
באטמן מופיע אך מרדפו נעצר על ידי רובין שמונע ממנו לרדוף אחר טאלון ונאבק בו עד שמאיים לדקור אותו אך מוותר והולך.
באטמן מנסה לחדור לבית המשפט על ידי הביוב אך נחשף לגז הזיות וניצל בידי נייטווינג ואלפרד פניוורת'.
גריי דילייל - סמנתה ונבר
דייוויד מק'קאלום - אלפרד פניוורת'
רובין אטקין דאונס - הגרנדמסטר
באטמן נגד רובין קיבל באתר Rotten Tomatoes ציון של 100% בהתבסס על 5 ביקורות.
אריק סקוט אש , הידוע בכינויו באטרבין, הוא מתאגרף מקצועי אמריקאי, לוחם MMA, מתאבק מקצועי וקיקבוקסר לשעבר, שהתחרה בקטגוריות של משקל כבד.
אש גם הופיע פעמים רבות בתוכניות טלוויזיה ואף בסרט ג'קאס בתפקיד עצמו.
אש החל להתאגרף בצורה מקצוענית ב-1994. למרות משקלו הרב ומבנה גוף ושרירים לא אופייני למתאגרף, ניצח את הרוב המוחץ של הקרבות בנוקאאוט בשל הכוח העצום של מכות האגרוף שלו.
אש נולד באטלנטה, אך משפחתו עברה לסנט ג'ון, מישיגן.
אמו נפטרה כשהיה בן שמונה בלבד, ובגיל 11 עברה משפחתו שוב לג'ספר באלבמה.
בילדותו סבל מהצקות רבות וסבל מעודף משקל גדול.
כשהיה בן 18, נולד בנו הראשון ומעט אחר כך בנו השני.
באותה העת עבד במפעל ליצור אריחים.
לאחר שחבריו לעבודה אתגרו אותו, החליט להשתתף בתחרויות אגרוף, אך לא עמד בגבול המשקל המקסימלי של 181 ק"ג.
בשל כך, החל אש בדיאטה שכללה בעיקר עוף ושעועית, כך קיבל את הכינוי שלו, באטרבין.
אש החל להתאגרף בצורה חובבנית בשנת 1990 כאשר מיסטר טי היה בפינה שלו במהלך מספר קרבות.
אש זכה בחמישה תארים של טורנירי "Toughman" במשקל כבד, עם מאזן תוצאות של 56 ניצחונות (36 בנוקאאוט), 5 הפסדים ו-0 תיקו.
את הקריירה המקצועית שלו התחיל אש ב-15 באוקטובר 1994, כשניצח את טים דניאלס.
את הקריירה המקצועית שלו באגרוף במשקל כבד, סיים עם מאזן תוצאות של 77 ניצחונות (58 בנוקאאוט), 10 הפסדים ו-2 תיקו.
ב-2003 הצטרף אש לליגת K-1 לתקופה קצרה של שנתיים בה היה המאזן שלו 3 ניצחונות (2 בנוקאאוט), 4 הפסדים ו-0 תיקו.
אש הופיע בשני אירועים של ליגת ה-WWF בשנת 1997. בשנת 1999 ארגנו הליגה קרבות לא מתוסרטים.
אש התמודד כנגד בארט גאן והביס אותו בשתי מכות בלבד תוך 35 שניות במסגרת אירוע הדגל של הארגון, רסלמניה 15.
אש השתתף ב-28 קרבות לוחמה משולבת עם מאזן תוצאות של 17 ניצחונות (7 בנוקאאוט), 10 הפסדים 0–1 תיקו.
אלוף ה-IBA במשקל סופר כבד
אליפות "Elite-1 MMA" במשקל סופר כבד
אלוף "סינדיקט ההיאבקות המקצועית" במשקל כבד
מפני שמשקלו הרב דורש אנרגיה רבה, אש נלחם בסגנון התקפי מאוד בעל עצימות גבוהה.
אש ניצח קרבות רבים עד הסיבוב הרביעי, ובכך נודע כ"מלך ארבעת הסיבובים".
לאש יכולת לספוג מכות ולהמשיך להילחם, בשילוב עם כוחו העצום הצליח לנצח ולעלף רבים ממתחריו.
אש לרוב התמודד במכנסיים עם הדפס של דגל ארצות הברית.
אש השתתף במשחק הווידאו "Toughman Contest" של חברת EA Sports שיצא לקונסולות סגה מגה דרייב וסגה 32X, כבוס הסופי ואף כיכב על העטיפה.
גם בסדרת משחקי "Knockout Kings" הופיעה דמותו.
במשחק "The Witcher", ניתן להילחם במתאגרף אשר ממדי גופו דומים לשל אש, שנקרא "Butter Bean".
במשחק "Fight Night Champion" ניתן לשחק בדמותו של אש.
ב-2011 כיכב אש בסדרה בערוץ דיסקברי חקירות.
אש הושבע כשריף במחוז ווקר באלבמה ואליו הצטרף צוות צילום.
אש נשוי לליבי גיבונס ולהם שלושה ילדים.
אש פתח מסעדת ברביקיו בג'ספר, אלבמה.
באטמן נגד דרקולה הוא סרט הנפשה אמריקאי-דרום קוריאני מסוגת גיבורי-על, מדע בדיוני, אקשן והרפתקאות, המבוסס על הסדרה "הבאטמן" אשר הופצה לראשונה בשנת 2004 ברחבי העולם.
הסרט בוים על ידי מייקל גוגן, נכתב על ידי דוויין קפיצי, והופק על ידי DC קומיקס, האחים וורנר הנפשה ו-Warner Bros.
עלילת הסרט מתרחשת לפני העונה השלישית של הסדרה "הבאטמן", והיא מתמקדת בבאטמן הנלחם נגד הרוזן דרקולה אשר רוצה להפוך את כל תושבי גות'אם סיטי לזומבים.
סרט זה הוא לא הפעם ראשונה בה באטמן נלחם נגד דרקולה - מסופר על קרב ביניהם בטרילוגיית חוברות הקומיקס "באטמן ודרקולה", בסרטים "באטמן דרקולה" ו"באטמן נלחם בדרקולה" שני סרטים אלו לא אושרו באופן רשמי על ידי DC קומיקס, ובמדיות נוספות.
הסרט הופץ ברחבי העולם להקרנה ביתית על גבי DVD על ידי Warner Home Video.
הסרט הופץ לראשונה בארצות הברית ב-18 באוקטובר 2005. בישראל הסרט הופץ לראשונה בדיבוב עברי בשנת 2005. המדבבים המקוריים והעבריים מסדרת הטלוויזיה דיבבו גם בסרט.
אורך הסרט הוא כ-84 דקות, ושפת המקור שלו היא אנגלית.
לסרט היה אמור לצאת סרט המשך בשם "באטמן נגד האש", בו האש הוא הנבל הראשי, אך לבסוף הסרט בוטל.
עלילת הסרט מתרחשת לפני העונה השלישית של הסדרה "הבאטמן".
הסרט מתחיל כאשר הג'וקר והפינגווין בורחים מבית החולים לחולי נפש ארקהם אסיילום, כדי לחפש אחר אוצר סודי בבית קברות.
עם זאת, בלי כוונה, הפינגווין מעיר בטעות את הרוזן דרקולה, אשר הופך את הפינגווין למשרתו כאשר הוא מתחיל לכבוש את גות'אם סיטי באמצעות הפיכת תושבי העיר לעבדיו.
כדי להציל את המצב, באטמן יוצא להילחם נגד הרוזן דרקולה, בתקווה שהוא גם יפגוש את אשת חלומותיו, ויקי וייל.
הסרט בעברית בוים על ידי דני שגב, והופק על ידי אסנת סדן.
שם הדמותמדבב/ת באנגליתמדבב/ת בעבריתבאטמןרינו רומנומתי אטלסהרוזן דרקולהפיטר סטורמראמנון וולףויקי ויילטרה סטרונגאיריס זינגרהפינגוויןטום קנימולי שולמןהג'וקרקווין מיכאל ריצ'רדסוןגלעד קלטראלפרד פניוורת'אלסטייר דאנקןאוהד שחר
בנוסף דיבבו בדיבוב העברי אסתר אתי קסטרו, דנה אברהם-סמו, הדר שחף-מעיין, זיו מאיר, יואב יפת ויורם יוספסברג.
באטמן: מתחת לברדס הוא קשת סיפור קומיקס בהוצאת DC Comics, שנכתב על ידי ג'ד וויניק ומאויר בעיקר על ידי דאג מנקה.
הסדרה רצה מנובמבר 2004 עד יוני 2005, לפני הפסקה קצרה וחזרה מנובמבר 2005 למרץ 2006. קשת הסיפור מהווה גם חלק מהקרוס-אובר המשבר האינסופי.
הסיפור זכה לשבחים בכך שהוא החזיר לחיים את דמות המשנה של באטמן שמת מזמן, ג'ייסון טוד והציגו מחדש כאנטי-גיבור אלים ואכזריות הידוע בשם הברדס האדום.
הסופר ג'ף לוב הציע בסיפור הבאטמן שלו "האש" שג'ייסון עשוי, למעשה, להיות בחיים, וויניק צירף את סיפור החזרה שלו להופעתו של ג'ייסון ב"האש", לפני שבנה סביבו סיפור שלם.
בקיץ 2010, ויניק כתב את הקשת בת שישה גיליונות, "ברדס אדום: השנים האבודות", תוך פירוט נוסף על שובו של ג'ייסון והכשרתו ברחבי העולם לפני שיתוף הפעולה שלו בסופו של דבר עם אויבו והמנטור לשעבר שלו, האש.
בקיץ 2010, הקשת עובדה כסרט הנפשה מקורי של DC Universe בשם "באטמן: מתחת לברדס האדום" וזכה לשבחים רבים מהמבקרים והקהל.
בשנת 1988, הסופר ג'ים סטארלין כתב את סיפור באטמן "מוות במשפחה", שהציג את מותו של ג'ייסון טוד בידי הג'וקר.
סיפורו של ג'ייסון טוד נותר כמעט ללא פגע במשך 15 שנים, עד שנראה שהדמות הייתה פעילה בקו העלילה של "האש".
אף על פי שהתגלה מאוחר יותר שפני חימר התחזה לג'ייסון, סוף "האש" עורר שאלות לגבי מקום הימצאה של גופתו של ג'ייסון, שכן היא לא הייתה בקברה.
פלאשבק לשנותיו הראשונות של באטמן (לאחר פרישתו של דיק גרייסון מדמות רובין) מראה ג'ייסון טוד צעיר מנסה לגנוב את הבאטמוביל.
שנים לאחר מכן, לאחר שקם לתחייה מרציחתו על ידי הג'וקר עקב חפיפה של קווי עלילה, ג'ייסון נכלא במוסד, בורח ומתחיל לחיות ברחובות.
ראס אל גול ובתו טליה חוטפים את ג'ייסון ומחזיקים אותו במשך שנה.
ראס יוצא למסע אל בור הלזרוס שלו.
טליה דוחפת את ג'ייסון לבור, מעצימה ומשחררת יצור חדש, חזק יותר, אלים יותר.
טליה מבריחה אותו מהאחוזה, נותנת לו שקית המכילה כסף, מחשב וזיכרונות של באטמן, הג'וקר וברדס אדום.
ג'ייסון מנסה לחדש את הקשר עם באטמן אבל המנטור לשעבר שלו נלחם ומביס אותו.
ג'ייסון חושף את האימפריה שבנה לעצמו כשהוא עוטה על עצמו זהות תחפושת ראשונית של הג'וקר: "הברדס האדום".
זמן קצר לאחר מכן, הגנגסטר "המסכה השחורה" שולט ברוב העולם התחתון והפשע של גות'האם סיטי, אך הוא נאבק בברדס האדום, אשר לאחר מכן הורס את הקומה העליונה של המבצר של המסכה השחורה עם חומר נפץ.
מסכה שחורה חובר לאגודה הסודית של נבלי-על (הכוללת את דת'סטרוק, קפטן נאצי, היינה והרוזן ורטיגו) כדי להילחם בברדס האדום.
באטמן והברדס האדום מביסים את הנבלים של המסכה השחורה אך מסיימים בתנאים רעים בגלל הטקטיקות הקטלניות של הברדס האדום.
אלפרד מקבל חבילה עם קווצת שיער ירוקה ופתק מג'ייסון המבקש מבאטמן לפגוש אותו.
מסכה שחורה מתקשר לפגישה של מקורביו ורוצח אותם תחת עינו של הברדס האדום.
מסכה שחורה והברדס האדום נלחמים ובאטמן מגיע בדיוק כשהברדס האדום נדקר בלבו.
מסיכה שחורה מסיר את הקסדה של הברדס האדום רואה שזה לא ג'ייסון טוד.
באטמן לוכד את המסכה השחורה והולך לפגוש את ג'ייסון.
ג'ייסון חוטף ומכה באכזריות את הג'וקר, שצוחק בטירוף עד שהוא משתתק כשג'ייסון אומר שהוא רואה דרך המעשה המטורף שלו.
באטמן נכנס והקרב הקצר שלהם נקטע כאשר פצצה מוטלת על המקום, כאשר דיק גרייסון נלחם כעת בפשע בתור נייטווינג.
ג'ייסון משליך אקדח לבאטמן ומכוון את האקדח שלו לראשו של הג'וקר, ואומר שבאטמן חייב להרוג את ג'ייסון, או לתת לג'ייסון להרוג את הג'וקר בספירה לשלוש.
בחצי השנייה האחרונה, באטמן זורק בטארנג על ג'ייסון.
הג'וקר מפעיל חומרי נפץ ברחבי הבניין.
קו העלילה עובד לסרט הנפשה בשם "באטמן: מתחת לברדס האדום" והיווה השראה לעונה השלישית של "טיטאנים".
באטמן – חלק 2 הוא סרט גיבורי-על אמריקאי המבוסס על דמותו של באטמן מבית DC קומיקס.
את הסרט עתיד לביים ולהפיק מאט ריבס, והוא משמש כסרט המשך לסרט "באטמן".
הסרט עתיד לעלות לאקרנים ב-1 באוקטובר 2027.
אנדי סירקיס – אלפרד פניוורת', משרתו האישי ויד ימינו הנאמן של ברוס ויין, לו הוא משמש כמנטור.
פול דנו – אדוארד נשטון / איש החידות, רוצח סדרתי ו לשעבר ששם לו למטרה את בני המעמד העליון של גות'אם סיטי, ואף שידר בשידור חי את פשעיו.
קולין פארל – אוסוולד "אוז" קובלפוט / הפינגווין, מאפיונר בעל מראה כבד דמוי-פינגווין, מנהל מועדון הלילה "אייסברג לאונג'" ויד-ימינו לשעבר של קרמיין פלקונה, שעושה את דרכו במעלה עולם הפשע של גות'אם סיטי.
סבסטיאן סטן – הארווי דנט
בנוסף, עתיד בארי קיוגאן לשוב לגלם את דמותו של הג'וקר, אויבו המושבע של באטמן האסור ב"ארקהם אסיילום".
במאי 2019, נמסר כי הסרט "באטמן" עתיד להיות הראשון בטרילוגיה חדשה שתאתחל את סרטי "באטמן", וכי חברת ההפקה "WarnerMedia" מתכננת להקים יקום משותף עבור הטרילוגיה, שתתקיים בנפרד מהיקום הקולנועי של DC.
בנובמבר 2019, דווח כי חברי צוות ההפקה הוחתמו על חוזים לצורך זמינות עבור פרויקטים עתידיים פוטנציאליים הקשורים לסרט.
בדצמבר 2021, חשף רוברט פטינסון שיש לו רעיונות עבור פיתוח דמותו של באטמן בסרטים עתידיים פוטנציאליים, בעוד שהמפיק דילן קלארק הצהיר כי הסרט הראשון יניח את הבסיס ויכין את הרקע עבורם.
בפברואר 2022, נמסר כי פטינסון והבמאי מאט ריבס הביעו עניין בהצגת דמויותיהם של מסדר הינשופים, איש לוח השנה ומיסטר פריז כאנטגוניסטים בסרט ההמשך הפוטנציאלי.
בכנס הסינמה-קון שנערך ב-26 באפריל 2022, אושר רשמית על ידי ריבס במהלך הפאנל של "האחים וורנר" על הפקתו של הסרט.
בנוסף, נמסר כי אל הפקת הסרט ישובו ריבס ופטינסון.
עם זאת, שובו של ריבס להפקת סרט ההמשך טרם הייתה מובטחת ותהליך המשא ומתן נמשך זמן רב מהצפוי, בין השאר בשל רכישת WarnerMedia על ידי חברת דיסקברי.
שהקימה את "האחים וורנר דיסקברי" באותו הזמן.
באוגוסט, נמסר כי ריבס חתם על חוזה זכויות ראשונים עם "Warner Bros.
במקביל, נמסר כי התסריטאי מאטסון טומלין יהיה שותף לכתיבת התסריט עם ריבס, לאחר שעשה זאת בעבר ללא קרדיט בסרט הראשון, וכי תהליך הכתיבה עתיד להתחיל בשבועות הקרובים.
מ"וראייטי" דווח כי הסרט עתיד לעלות לאקרנים רק בשנת 2025, שכן עבודתו של ריבס על התסריט טרם הושלמה.
בנובמבר 2022, אישר גאן כי "אולפני די.סי" יפקחו על כל הפקותיהם העתידיות של DC, ועל כך שיצר קשר עם ריבס לגבי הפרויקטים שלו, בעוד ששרה אוברי, ראש מחלקת התכנים המקוריים של "HBO Max", הצהירה ש"הפינגווין" יתרחש זמן קצר לפני אירועי סרט ההמשך.
בדצמבר 2022, דיווחה "וראייטי" שגאן וספרן בחנו הפוטנציאל לשלב את תוכניותיו של ריבס עם תוכניותיהם עבור היקום המשותף, לפני שהצהיר גאן בהמשך שמדובר בדיווח "שגוי לחלוטין" וכי הוא מכבד את החלטתו של ריבס לשמור על סרטי "באטמן" שבבימויו נפרדים משאר היקום הקולנועי העתידי של DC.
בינואר 2023, הצהיר ריבס הצהיר על פגישותיו עם גאן וספרן במטרה לדון בתוכניותיו עבור דמותו של באטמן, ובנוסף אישר את כתיבת התסריט לצד טומלין, וכי המיני-סדרה תוביל לתוכניות פוטנציאליות עבור סרט ההמשך.
בינואר 2023, נחשף שמו הרשמי של הסרט: "The Batman – Part II" (ובתרגום חופשי: "באטמן – חלק 2").
לצד אישור שמו הרשמי של הסרט, הודיע גאן כי הסרט, יחד עם פרויקטים אחרים שלא מתאימים ליקום הקולנועי החדש של DC, ימותגו כסרטי "DC Elseworlds" המתקדם.
בדומה לספרי הקומיקס של DC קומיקס שהופצו תחת מותג "Elseworlds".
בפברואר 2023, הצהיר קולין פארל על רצונו לשוב לגלם את דמותו של אוסוולד קובלפוט / הפינגווין בסרט, בעוד שריבס אישר את שובו של אנדי סירקיס לגילום דמותו של אלפרד פניוורת'.
במרץ 2023, נמסר כי בארי קיוגאן ישוב לגלם את דמותו של הג'וקר, וכי בסרט תופיע דמותו של פני חימר כאחד האנטגוניסטים.
ביוני 2023, נמסר על דחיית צילומי הסרט בעקבות שביתת גילדת התסריטאים האמריקאית ב-2023 למרץ 2024, אם כי דווח בנוסף כי דחייה זו אינה עתידה להשפיע על תאריך עליית הסרט לאקרנים.
על פי דיווחים נוספים, נמסר כי השחקנים ג'וש הרטנט וג'ואל אדגרטון הם מועמדים מובילים לגילום דמותו של הארווי דנט, וכי לדמותו קיימת הפוטנציאל להפוך לאלטר אגו של דו-פרצוף במהלך הסרט.
בנוסף, יצר ריבס קשר עם צלם הסרט הקודם, גריג פרייזר, בנוגע לצילום הסרט; וניהל דיונים עם טומלין על דחיפת גבולות קשת העלילה בהשוואה לעלילת הסרט הקודם.
כאשר הסתיימה שביתת התסריטאים בספטמבר 2023, נמסר כי אולפני האחים וורנר עתידים לחדש את עבודת הפרה פרודקשן בקרוב.
בתחילת 2024, נחשף שפול דנו, פארל וג'פרי רייט ישובו לגלם את דמויותיהם של אדוארד נשטון / איש החידות, הפינגווין, וג'יימס גורדון.
בנוסף, הביע רייט עניין בכך שדמותו של גורדון תעלה בסולם הדרגות במשטרת גות'אם סיטי במהלך הסרט.
צילומי הסרט עתידים להתחיל במאי 2026, באולפני האחים וורנר שבליבסדן.
במקור, התעתדו הצילומים להתחיל ב-23 בנובמבר 2023.
הסרט עתיד לעלות לאקרנים ב-1 באוקטובר 2027. במקור, נמסר כי הסרט עתיד לעלות לאקרנים ב-2 באוקטובר 2026, ולפני כן ב-3 באוקטובר 2025.
באטמן נגד צבי הנינג'ה הוא סרט גיבורי-על מונפש משנת 2019 וקרוסאובר של באטמן וצבי הנינג'ה, בבימויו של ג'ייק קסטורנה, שנכתב על ידי מארלי האלפרן-גרייסר, והופק על ידי האחים וורנר הנפשה, DC Entertainment וניקלודיאון.
הסרט הוא עיבוד למיני-סדרת הקומיקס הבין-חברותית עם שישה גיליונות באטמן/Teenage Mutant Ninja Turtles מאת ג'יימס טיניון הרביעי ופרדי ויליאמס השני.
הסיפור מתמקד בבאטמן, רובין ובאטגירל שחברו לצבי הנינג'ה, על מנת להציל את גות'אם סיטי מכאוס בידי שרדר וגם ראס אל-גול.
בסרט מופיעים קולותיהם של טרוי בייקר, דארן קריס, אריק באוזה, קאס אנוור ואנדרו קישינו.
ברברה גורדון עדה לגניבת גנרטור חשמל בידי שבט הרגל, ורואה ארבעה יצורים מסתוריים וחמקמקים במהלך השוד שלדעתה הם בני אדם.
שבט הרגל תוקף את תעשיות ויין כדי לגנוב מכונת זריעה ניסיונית של עננים, אך הם נקלעים למארב של באטמן, שהודף את שבט הרגל ואת המנהיג שלהם, שרדר.
בינתיים, ארבעת היצורים המטא-אנושיים שבאטגירל ראתה - למעשה צבי הנינג'ה המתבגרים - מגיעים לגות'אם סיטי ועוקבים אחר שרדר, שהתחבר לגורם לא ידוע.
לאחר הגנה על ויין אנטרפרייז מהפינגווין, הצבים נתקלים ונלחמים בבאטמן, מכיוון שכל צד מאמין שהשני עובד עם שרדר.
באטמן גובר על הצבים, שנסוגים.
דונטלו חוקר את באטמן ואת מקומות בו נצפה, ומשתמש במידע זה כדי להבין את מיקומה של מערת העטלף.
לאחר קרב קצר עם רובין, באטמן ובאטגירל מגיעים, והצבים מציגים את עצמם ומסבירים את הסיבה שלהם להגיע לגות'אם.
שתי הקבוצות מסכימות לעבוד יחד נגד אויביהן המשותפים, ורובין מגלה ששרדר ושבט הרגל עובדים עם ראס-אל-גול וליגת המתנקשים.
שרדר וראס נפגשים ומבצעים עסקה: ראס יעניק לשרדר גישה לבור לזרוס כדי להפוך לבן אלמוות, בתמורה לכך ששרדר בונה מכונה שתרסס שילוב של מוטגן TCRI וארס ג'וקר מעל גות'אם, ויהפוך את האזרחים למוטנטים מטורפים ובכך יהרוס את העיר.
עם כישלונו של שרדר לגנוב את מזרע העננים, ראס שוכר את הפינגווין ליירט אותו, בזמן שהוא ושרדר הולכים לארקהם אסיילום (מוסד לפושעים חולי נפש ומסוכנים) ומשחררים את הג'וקר.
השניים מחליפים את המוטאגן של ג'וקר TCRI עבור נוסחת הארס של הג'וקר, והג'וקר משתמש במוטגן על האסירים של ארקהאם.
משפחת העטלף והצבים מוזעקים על ידי הנציב גורדון וחוקרים את הנעשה בארקהם.
לאחר שנלחמו בדרכם בנבלים שונים מגלריית הנבלים של באטמן, הם מתעמתים עם הארלי קווין וג'וקר, שעברו מוטציה לצבוע נקוד וקוברה מלכותי.
הג'וקר מזריק לבאטמן תערובת של ארס ג'וקר ומוטגן, והופך אותו לעטלף ערפד מוטנטי מטורף.
הגיבורים מסוגלים להזריק לבאטמן אנטי-מוטגן ולשקם אותו, ולהכניע את הארלי והג'וקר.
באטגירל לומדת על גניבת מזרע העננים על ידי הפינגווין, והם מבינים שהתקרית בארקהאם הייתה הסחת דעת.
מודעים לכך ששרדר וראס אל-גול ישתמשו בארס הג'וקר, הם מסיקים שהם יהיו ב"אייס כימיקלים" כדי ליצור אותו.
באייס כימיקלים, משפחת העטלף והצבים נלחמים בשבט הרגל וליגת המתנקשים באמצעות הבאטמוביל ומשאית הצבים.
בזמן שבאטמן נלחם בשרדר ולאונרדו נלחם בראס אל-גול, דונטלו ומיכלאנג'לו מחבלים במזרע העננים בזמן שיגורו.
לאונרדו מכניע את ראס, ובאטמן מסוגל להביס את שרדר בעזרת הסחת דעת מרפאל.
מזרע העננים מתרסק לתוך המתקן ומתפוצץ, מפיל את שרדר לתוך בור של ארס ג'וקר והורס את אייס כימיקלים.
במערת העטלף, הצבים מתכוננים לחזור לניו יורק עד שבאטמן חושף מסיבת פיצה הפתעה כדי לחגוג את ניצחונם.
בסצנת שלאחר הקרדיטים, שרדר מגיח מההריסות של אייס כימיקלים, כעת בעל מראה דמוי ג'וקר וצוחק בטירוף.
טרוי בייקר בתור באטמן, הג'וקר
בריאן ג'ורג' בתור אלפרד פניוורת'
ג'ים מסקימן בתפקיד הנציב גורדון, דחליל
קית' פרגוסון בתור ד"ר בקסטר סטוקמן, דו-פרצוף
טום קני בתור הפינגווין, ליגת המתנקשים נינג'ה
טרה סטרונג בתור הארלי קווין, פויזן אייבי, ילדת משלוחי פיצה, אישה
ג'ון דימאג'יו בתפקיד מיסטר פריז
האחים וורנר הנפשה שקלה עיבודים ל-Batman/Teenage Mutant Ninja Turtles ו-Wonder Woman כסרטי ישיר לווידאו אפשריים.
העיבוד המונפש של המיני-סדרה הוכרז רשמית בפברואר 2019 להיות בהפקה ושוחרר מאוחר יותר באביב.
ההכרזה הראשונית חשפה שטרוי בייקר ישוב את תפקידיו גם בתור באטמן מ-Batman: The Telltale Series ומשחקי וידאו וסרטים שונים של לגו, וגם הג'וקר מ-Batman: Arkham Origins, Batman: Assault on Arkham, ו-Batman Unlimited, מה שהופך את בייקר לשחקן הראשון שגילם את שתי הדמויות באותו נכס.
בסרט מופיעים גם דארן כריס ואריק באוזה חוזרים על תפקידם כרפאל ולאונרדו, בעוד קייל מוני והברון ווהן מדבבים את מיכלאנג'לו ודונטלו, בהתאמה.
רייצ'ל בלום מדבבת את באטגירל וקאס אנוור מדבב את ראס-אל-גול.
בנוסף, טום קני, ג'ון דימאג'יו, קרלוס אלאזראקי וטארה סטרונג חוזרים על תפקידיהם כפינגווין, מיסטר פריז, ביין, הארלי קווין ופויזן אייבי מנכסים שונים של DC.
חברי צוות מפתח נוספים של הסרט נחשפו חודש לאחר מכן, המורכב מבן ז'ירו בתור רובין, אנדרו קישינו בתור המגרסה, קית פרגוסון בתור בקסטר סטוקמן וגם בתור דו-פרצוף, בריאן ג'ורג' חוזר על תפקידו בתור אלפרד פניוורת' ' מבאטמן: הבדיחה ההורגת, וג'ים מסקימן גם בתור הנציב ג'יימס גורדון וגם בתור הדחליל.
הטריילר הראשון יצא ב-12 במרץ 2019. הסרט הוצג בבכורה עולמית ב-WonderCon Anaheim 2019 ב-31 במרץ.
הסרט יצא מאוחר יותר לדיגיטל ב-14 במאי ב-4K Ultra HD Combo Pack ו-Blu-ray Combo Pack ב-4 ביוני 2019.
הסרט הרוויח 609,769 דולר ממכירות DVD מקומיות ו-2,723,251 דולר ממכירות בלו-ריי מקומיות, מה שהביא את סך הרווחים שלו בווידאו ביתי ל-3,333,020 דולר.
בהתבסס על 13 ביקורות שנאספו על Rotten Tomatoes, לסרט יש דירוג אישור של 100% עם ציון ממוצע של 7.5 מתוך 10.
Bayezid המכונה Yıldırım, יילדירים, שמשמעותו "הברק" וזאת משום מהירות מסעותיו הצבאיים ויכולתו לעבור בין מספר חזיתות בתוך זמן קצר להפליא; טורקית עות'מאנית بايزيد اول, 1360 – 8 במרץ 1403) היה סולטאן האימפריה העות'מאנית בשנים 1389–1402. באיזיט עלה לכס המלכות לאחר ההתנקשות באביו מוראט הראשון.
מיד לאחר מכן ביאזיט חנק למוות את אחיו יעקוב, על מנת שזה האחרון לא יוכל לדרוש את הכס העות'מאני או לגרום להפיכה.
כדי לנקום על ההתנקשות באביו בקרב קוסובו, הוציא באיזיט להורג את אסיריו הסרביים.
אף על פי כן, באיזיט הצליח להשיג חוזה שלום עם המנהיג הסרבי סטפן בולקוביץ'.
ההסכם העניק לסרביה ריבונות ניכרת.
בשנים שלאחר מכן, ניצחו חילותיו של באיזיט הראשון את הבולגרים ופלשו ליוון, אלבניה ובוסניה.
באנטוליה כבשו חילותיו כמה אזורים נרחבים כמו נסיכות קרמן שבירתה בקוניה.
במקום לשתף פעולה עם הממלוכים, כפי שעשו הסולטאנים שקדמו לו, יצא באיזיט למלחמה בהם, ניצחם וכבש כמה ממבצריהם באנטוליה הדרומית.
מלחמותיו של באיזיט כנגד מדינות מוסלמיות גרמו לכעס רב עליו מצד האליטות הדתיות במדינתו.
בשנת 1391 הקים באיזיט מבצר סמוך לקונסטנטינופול בצד האסייתי של מצר בוספורוס, שכונה אנאדולו היסארי.
באותה שנה הוא שם מצור על בירת האימפריה הביזנטית, קונסטנטינופול, והאפיפיור בוניפקיוס התשיעי קרא למסע צלב נגדו.
לקריאה נענו זיגמונד, קיסר האימפריה הרומית הקדושה, מספר דוכסים צרפתיים, הרפובליקה של ונציה, הרפובליקה של ג'נובה ומסדר אבירי רודוס; סך הכל כ־100,000 איש.
הצבא הצלבני שם מצור על ניקופול בשנת 1396, והכריח את באיזיט לצאת לעזרת העיר.
ב־25 בספטמבר לחמו הצבאות זה בזה.
למרות שבאיזיט סבל אבדות כבדות מהצבא הצלבני, הצלבנים נטשו לבסוף את שדה הקרב.
המצור על קונסטנטינופול נמשך עד 1398. הוא פסק באופן זמני לאחר שהביזנטים העלו לבאיזיט מס כבד, אך לבסוף הפסיק באיזיט את המצור באופן חד-צדדי, כאשר טימור לנג פלש לממלכתו בשנת 1400. טימור לנג החריב שתי ערים באנטוליה והמשיך במסעו דרומה.
לאחר כיבוש סוריה ובגדאד, הוא שב לאנטוליה, ובקיץ 1402 נחל באיזיט תבוסה מוחצת בקרב אנקרה.
קרב זה היה הרה הגורל עבור באיזיט שנשבה ב-20 ביולי 1402, נכבל, ונלקח לכלוב בו הוא הוצג כשלל מלחמה.
ישנה אגדה המספרת שטימור לנג נהג בבאיזיט כהדום לרגליו בעת שביו.
באיזיט מת בשנת 1403 באקשהיר ויש טענה כי התאבד.
מבחינה מנהלתית ארגן באיזיט את הסנג'קים של האימפריה ויצר מנגנון בירוקרטי לאיסוף מיסים.
המנהל שלו אופיין בכניסה נוחה יחסית של נוצרים גם לתפקידים בכירים, ובמקביל הוא החל להשתמש בעבדים נוצרים כחיילים.
באיינחונגור (במונגולית: Баянхонгор аймаг) הוא אחד מ-21 האיימאגים (מחוזות) של מונגוליה.
האיימאג ממוקם בדרום המדינה ובירתו היא באיינחונגור.
באיין-אולגי (במונגולית: Баян Өлгий, בקזחית: Баян Өлгей) הוא אחד מ-21 האיימאגים (מחוזות) של מונגוליה.
הויטן-אול, ההר הגבוה ביותר במונגוליה (4374 מ') ממוקם בצפון האיימאג, סמוך לגבול הרפובליקה העממית של סין.
באיין אולגי מופרד משאר מחוזות מונגוליה על ידי נהר החובד ומסין על ידי הרי אלטאי.
בידוד זה גרם לכך שהמחוז מובדל משאר מונגוליה גם בשפתו, הרכבו האתני ותרבותו.
הקזחים של באיין אולגי ידועים במיומנותם בבזיירות (ציד בעזרת עופות דורסים), בעיקר בשימוש בעיטים זהובים.
בעבר היה נחשב הציד באמצעות עיטיים לספורט של האליטה ברחבי אסיה המרכזית, אך כיום הקזחים של באיין אולגי הם כמעט היחידים העוסקים בכך שלא על מנת לשמש אטרקציה לתיירים.
באייר 04 לברקוזן הוא מועדון ספורט גרמני הידוע בעיקר בשל קבוצת הכדורגל שלו.
המועדון ממוקם בעיר לברקוזן שבמדינת נורדריין-וסטפאליה.
המועדון ממומן על ידי חברת באייר, אחת מחברות התרופות הגדולות בעולם, שמשרדיה הראשיים נמצאים בעיר.
באייר לברקוזן נודעה בעיקר בהיותה מחמיצת תארים סדרתית.
אף על פי שהקבוצה נחשבת לאחת החשובות בגרמניה מבחינת המסורת ההיסטורית וכמות הקהל, הקבוצה לא הצליחה במשך שנים רבות לזכות באליפות גרמניה, גם בעונות רבות שבהן נראה היה שהיא צועדת בבטחה אל תואר האליפות.
בעונת 2023/24 זכתה הקבוצה באליפות לראשונה בתולדותיה.
ההיסטוריה של באייר מתחילה ב-27 בנובמבר 1903, כאשר 170 עובדי חברת התרופות באייר שלחו מכתב להנהלת החברה עם הצעה להקים מועדון ספורט.
ב-15 ביוני 1904 הסכימה החברה לתמוך ביוזמה, וב-1 ביולי 1904 הוקם מועדון התעמלות בשם TuS Friedrich Bayer & Co 1904 Leverkusen.
ב-31 במאי 1907 נוצרה מחלקת הכדורגל.
לקבוצה הייתה יריבות עם מועדון TuS Friedrich Bayer & Co 1904 והייתה איבה רצינית בין מתעמלים וספורטאים מענפי ספורט אחרים.
האיבה הזו תרמה לעובדה שב-8 ביוני 1928 עזבו שחקני כדורגל ועוד מספר מחלקות ספורט אחרות את הקבוצה ויצרו את אגודת הספורט SV Bayer 04 Leverkusen.
בסוף שנות העשרים ותחילת שנות השלושים, באייר שיחקה רק בליגה השלישית והרביעית עד שהצליחה להגיע לליגה המערבית השנייה בעונת 1936. בתקופת גרמניה הנאצית נחשבה לקבוצה זניחה.
בעונת 1950/51 זכתה באייר בליגת החובבים הראשונה במערב והגיעה לליגה הבכירה.
בעונת 1951/52 השתתפה באייר לראשונה באוברליגה המערבית הגרמנית, שם סיימה במקום ה-6. התוצאה הטובה ביותר הייתה מקום 3 בעונת 1954/55. בעונת 1955/56 סיים המועדון במקום ה-15 וירד לליגת החובבים הראשונה.
בעונת 1961/62 זכתה הקבוצה בליגת החובבים הראשונה וחזרה לליגה הבכירה.
בעונת 1962/63 חזרה באייר לצמרת הגרמנית המערבית אוברליגה וסיימה במקום 9.
עם הקמתה של ליגה מקצוענית בגרמניה ב-1963, ירדה באייר לליגה האזורית המערבית, שם היא התחרתה במשך 10 עונות וסיימה בעיקר בתחתית טבלת הליגה.
בעונת 1967/68 הצליחה באייר לזכות לראשונה באליפות הליגה המערבית, אך לא הצליחה להעפיל לבונדסליגה.
בעונת 1972/73 סיימה באייר במקום ה-17 והודחה מהליגה המערבית.
באייר בילתה את עונות 1973/74 ו-1974/75 בליגת החובבים במחוז הריין, זכה בשתי העונות העוקבות וחזר לרמה המקצוענית והעפילה ל.
בעונת 1975/76 ערכה באייר את הופעת הבכורה שלה בבונדסליגה השנייה, בה השתתפה בליגה הנורדית, וסיימה באמצע הטבלה.
באייר הצליחה לזכות בעונת 1978/79 ולהעפיל לבונדסליגה לראשונה בתולדותיה.
מאז 1979 המועדון מתמודד בבונדסליגה ובשנת 1993, באייר זכתה לראשונה בגביע הגרמני, כשהביסה את הרטה ברלין.
הישגה המשמעותי הראשון של לברקוזן הגיע עם ניצחונה על קבוצת אספניול בפנדלים בגמר גביע אופ"א בשנת 1988, תחת שרביטו של אריך ריבק ובכיכובו של הקשר הדרום קוריאני צ'ה בום קון.
בשנת 1993 הצליחה לזכות בגביע הגרמני לאחר ניצחון בגמר על קבוצת החובבים של הרטה ברלין.
כוכבה הגדול של הקבוצה בשנות התשעים היה אולף קירסטן.
בסוף שנות התשעים הצליחה הקבוצה לשהות באופן קבוע בצמרת.
בעונת 1999–2000 נראה היה שהקבוצה צועדת לתואר אליפות היסטורית.
הקבוצה הובילה את טבלת הבונדסליגה במשך רוב העונה כאשר מככבים בה אולף קירסטן, ינס נובוטני, מיכאל באלאק, שטפן ביינליך והברזילאי אמרסון, אך במחזור האחרון כשלה הקבוצה מול אונטרהאכינג הקטנה.
אף על פי שבאייר לברקוזן נזקקה לתיקו היא הפסידה 2:0 לאחר הרחקתו של כוכבה הגדול מיכאל באלאק.
לאחר עונה זו עזבו ביינליך ואמרסון, וקירסטן הוותיק פרש.
מאמנה המוחצן של הקבוצה כריסטוף דאום הסתבך בפרשיות שונות והקבוצה נאלצה לבנות עצמה מחדש.
לאחר מינויו של המאמן קלאוס טופמולר הצליחה הקבוצה להגיע להישגה הגדול ביותר אי פעם, גמר ליגת האלופות בעונת 2001/2002. הקבוצה הצליחה לגבור על מנצ'סטר יונייטד בחצי הגמר לאחר צמד משחקים שהסתיימו בתוצאות 0:0 ו-2:2 באולד טראפורד.
בגמר בגלאזגו התמודדה באייר לברקוזן מול ריאל מדריד.
התוצאה הייתה 1-1, עד אשר שער של זינאדין זידאן הביא לניצחון 2:1 של ריאל מדריד.
גם בעונה זו הובילה לברקוזן במהלך מרבית העונה את טבלת הבונדסליגה אך כשלה בישורת האחרונה של העונה, והפסידה את האליפות לבורוסיה דורטמונד.
בעונה זו הקבוצה הגיעה לגמר הגביע הגרמני והפסידה לקבוצת שאלקה 04. שחקניה הבולטים בעונה זו היו שחקני נבחרת גרמניה מיכאל באלאק, ברנד שניידר אוליבר נויביל וכן הברזילאי זה רוברטו.
בסיום אותה עונה, עזבו את הקבוצה שחקניה הבכירים מיכאל באלאק, וזה רוברטו, כאשר שניהם עברו ליריבתה הגדולה של לברקוזן, באיירן מינכן.
בעונת 2008/09 הקבוצה הגיעה לגמר הגביע הגרמני והפסידה לקבוצת ורדר ברמן.
בעונת 2009/10 סיימה הקבוצה במקום הרביעי בליגה.
בעונת 2010/11 סיימה הקבוצה במקום השני בליגה, ובליגה האירופית הודחה בשלב רבע הגמר על ידי ויאריאל.
בעונת 2011/12 סיימה הקבוצה במקום החמישי בליגה, ובליגת האלופות הודחה בשלב שמינית הגמר על ידי ברצלונה.
בעונת 2012/13 סיימה הקבוצה במקום השלישי בליגה, ובליגה האירופית הודחה בשלב 32 האחרונות על ידי בנפיקה ליסבון.
בעונת 2013/2014 סיימה הקבוצה במקום הרביעי בליגה, ובליגת האלופות הודחה בשלב שמינית הגמר על ידי אתלטיקו מדריד.
בעונת 2014/15 סיימה הקבוצה במקום הרביעי בליגה ועברה ישירות לפלייאוף ליגת האלופות, בו היא פגשה את לאציו.
במשחק הראשון באיטליה באייר לברקוזן הפסידה 1:0 בחוץ, אולם במשחק הבית גברה על לאציו 3:0 ועברה לשלב הבתים של ליגת האלופות.
בשלב הבתים הקבוצה לא הצליחה להעפיל לשלב שמינית הגמר, סיימה במקום השלישי ועברה לשלב 32 האחרונות בליגה האירופית.
היא העפילה לשמינית גמר, בו הודחה על ידי ויאריאל.
בעונת בונדסליגה הצליחה הקבוצה להעפיל לליגת האלופות שנה שלישית ברציפות, לאחר שסיימה במקום השלישי.
עונת 2016/17 הייתה לא מוצלחת מקודמותיה כאשר הקבוצה סיימה במקום ה-12 בלבד ולא הצליחה להעפיל למפעלים האירופיים.
ב 2017/18 סיימה הקבוצה במקום החמישי בליגה והעפילה לליגה האירופית.
בליגה האירופית סיימה הקבוצה במקום הראשון בבית א', אך לא הצליחה לעבור לשלב שמינית הגמר והודחה על ידי קרסנודאר.
בבונדסליגה סיימה במקום הרביעי והעפילה לליגת האלופות.
השחקן הבולט בקבוצה היה הקשר קאי האברץ.
בעונה שלאחר מכן סיימה במקום השלישי בשלב הבתים בליגת האלופות ועברה לליגה האירופית, ושם העפילה עד לרבע הגמר, בו הודחה על ידי אינטר מילאנו.
בבונדסליגה סיימה הקבוצה במקום החמישי והעפילה לליגה האירופית.
בעונת 2020/21 סיימה במקום הראשון בבית ג' באירופית, אך הודחה בשלב שמינית הגמר על ידי יאנג בויז ברן.
בבונדסליגה סיימה הקבוצה במקום השישי.
בחודש אוקטובר 2022 מונה שחקן העבר צ'אבי אלונסו לתפקיד המאמן.
תחת המאמן הספרדי השיגה הקבוצה את המקום השישי בבונדסליגה בעונת 2022/2023, והגיעה גם עד לשלב חצי הגמר הליגה האירופית, בו הודחה על ידי רומא.
ב-14 באפריל 2024 זכתה הקבוצה באליפות ראשונה בתולדותיה אחרי ניצחון 5:0 על ורדר ברמן, 5 מחזורים לפני סיום העונה.
ב-21 באפריל 2024 הגדילה לברקוזן את שיאה במשחקי ליגה ללא הפסד ל-30 משחקים, ול-45 משחקים בסה"כ, לאחר שסיימה את משחקה מול בורוסיה דורטמונד 1:1, כאשר שער השוויון שלה הובקע בדקה ה-97 .
ב-27 באפריל 2024 לברקוזן העלתה את שיאה ל-31 משחקי ליגה ול-46 משחקים בסה"כ ללא הפסד, כאשר, שוב, בדקה ה-97 השוותה מול שטוטגרט ל-2:2 עם שער בדקה ה-97 לאחר שכבר פיגרה 2:0.
ב-2 במאי 2024 גברה לברקוזן על רומא, במשחק חוץ, בחצי גמר הליגה האירופית בתוצאה 2:0, ובכך הגדילה עוד את שיאה ל-47 משחקים רצופי ללא הפסד.
ב-18 במאי 2024 ניצחה במחזור הסיום את אאוגסבורג 1-2 ובכך הפכה הקבוצה ליחידה בתולדות הבונדסליגה שמסיימת עונה שלמה ללא הפסד כלל, ובסה"כ צברה 90 נקודות מתוך 102, כמעט 90% ממספר הנקודות האפשריות.
רצף 'הבלתי מנוצחים' בכל המסגרות נעצר בגמר הליגה האירופית בו הפסידה 0-3 לאטאלנטה ונאלצה להסתפק בסגנות המפעל.
מספר שיא המשחקים הרצופים שלה ללא הפסד עמד ערב המשחק על 51 משחקים רצופים ללא הפסד.
שלושה ימים לאחר ההפסד לאטלאנטה, ב-25 במאי 2024, זכתה לברקוזן בגביע הגרמני בניצחון 1:0 על קייזרסלאוטרן, ובכך השלימה דאבל.
את עונת 2024/25 פתחה לברקוזן עם ניצחון בפנדלים על שטוטגרט במשחק הסופר קאפ הגרמני, ובכך הוסיפה תואר נוסף לשנת 2024. בעונה שלאחר מכן סיימה הקבוצה במקום השני.
בליגת האלופות הודחה הקבוצה בשמינית הגמר על ידי באיירן מינכן.
ב-9 במאי 2025 הודיע צ'אבי אלונסו כי יסיים את תפקידו בבאייר לברקוזן בסיום העונה, לאחר כמעט 3 עונות.
ב-26 במאי 2025 הודיעה לברקוזן על מינויו של אריק טן האך במקומו של אלונסו, ב-1 בספטמבר 2025 פוטר טן האך לאחר שני מחזורים בלבד.
גביע אופ"א / ליגה אירופית:
ליאופולד "באטרס" סטוץ' הוא אחת מהדמויות המצוירות המרכזיות בסדרה האמריקאית סאות'פארק.
הכינוי שלו הוא משחק מילים באנגלית, והוא נובע מהמילה butterscotch, (ממתק מסוכר חום וחמאה).
באטרס הוא הדמות התמימה בסדרה, בעל לב רחב, נימוס וערכים אך סובל מחוסר מזל.
דמותו של באטרס מבוססת על במאי האנימציה של התוכנית, אריק סטו, הרגיש מאוד לרגשותיהם של אחרים.
יוצרי הסדרה, מאט סטון וטריי פארקר, ציינו בעבר שבאטרס הוא אחת משלוש הדמויות החביבות עליהם.
לבאטרס יש כרבולת גדולה של שיער בלונדיני על ראשו, הוא לובש חולצה בצבע טורקיז ומכנסיים ירוקים.
הוא מדבר במבטא דרומי עם מעט גמגום, בדומה לדיבור האופייני לילדים מתוכניות טלוויזיה משנות ה-50 וה-60. באטרס הוא דמות מתוקה, תמימה ונאיבית.
ניכר עליו שהוא יותר נחמד מהדמויות האחרות בסדרה אשר נוהגות לקלל ונוהגות לעיתים באלימות.
כתחליף "נקי" לקללות, באטרס משתמש במילים מרוככות כמו "הו, המבורגרים" או "בן ביסקוויט".
עם זאת, גם לדמותו יש חסרונות, בעיקר פחדנותו.
לבאטרס יש ביטחון עצמי נמוך מאוד.
לכן הוא לא יודע איך או מתי להשתמש בכישוריו, ואף אחד מסביבו לא מודע לקיומם.
באטרס הוא תלמיד טוב, ונחשב לחנון על ידי חבריו.
הוא תמיד מנסה להשתלב בין חבריו, ומקווה לקבל קצת כבוד או הערכה, אך ללא הועיל.
בעולם האלים של סאות' פארק באטרס הוא תמיד מושא ללעג ולקלס.
בין תחביביו של באטרס ניתן למנות ריקוד סטפס (אף על פי שגרם ל-8 אנשים למות בתחרות סטפס שבה השתתף), ציור, ספורט ומתמטיקה.
יום הולדתו חל ב-11 בספטמבר, אך אין הדבר מפתיע שיום הולדתו חל ביום של טרגדיה לאומית בארצות הברית, שכן זהו רק מקרה אחד בשרשרת של מקרי ביש מזל הפוקדים אותו תכופות.
במשך הסדרה מתגלה כי באטרס נולד בהוואי ושהוא הנבחר של הקהילה המקומית.
בסוף העונה ה25 נשלח באטרס לעבודות שירות למשך תקופה ארוכה, בגלל שהוא הואשם בהטרדה מינית בגלל המנהג לצבוט ביום פטריק הקדוש מישהו שאינו לובש בגד ירוק.
למרות אישיותו הנעימה, לבאטרס יש גם צד אפל; אלטר אגו בשם "פרופסור כאוס".
לעיתים, כאשר באטרס כועס ורוצה להתנקם באויביו, הוא מדמיין שהוא מדען מטורף בעל כוחות-על שמתכנן להרוס את העולם.
או אז, הוא חובש את קסדת האלומיניום שלו והופך לפרופסור כאוס.
לפרופסור כאוס יש עוזר, גנרל דיסארי ("גנרל אי-סדר"), שהוא בעצם דאגי - הג'ינג'י מכיתה ב'.
עם זאת, תוכניותיו של פרופסור כאוס לא ממש הורסות את העולם כפי שהוא טוען (דוגמה לתוכניות כאלו הן החלפת מנות של הלקוחות במסעדה, והחבאת המחק של הלוח בכיתה).
דמותו של פרופסור כאוס מבוססת על דמויות הקומיקס דוקטור דום ומגנטו.
בתחילת הסדרה באטרס היה דמות משנית ביותר ולרוב הופיע רק ברקע.
לאחר מותו של קני, עם תום העונה החמישית, גדל תפקידו של באטרס והוא כיום אחת הדמויות המרכזיות בסדרה ולעיתים עלילות שלמות מתמקדות רק בו.
באטרס הוא בן יחיד להוריו, סטיבן ולינדה סטוץ'.
השניים הם הורים קשוחים ולעיתים אף פוגעים בו - שלא באשמתו.
הוא תמיד פוחד לקבל ריתוק מהוריו.
הוא מפחד במיוחד מאביו שמכה אותו, וקורא לו "אדוני" (Sir).
לעומתו, אמו נוטה להראות חמלה ואהבה לבנה, והיא מרבה לחבק ולנשק אותו, אך בכל זאת היא מסכימה עם החינוך של סטיבן.
באטרס נפגע על ידי הוריו מספר פעמים במהלך הסדרה: כך לדוגמה, אימו ניסתה להטביע אותו באגם כאשר גילתה שבעלה בוגד בה עם גברים ותכננה להתאבד איתו, הוריו קשרו אותו במרתף הבית כשהם חשבו שהוא הפך לזומבי אוכל אדם והוא כמעט נמכר לפריס הילטון תמורת 250 מיליון דולר.
באחד הפרקים צצה שמועה שבאטרס יוצא עם ילדה ממסעדת "צימוקים" (פארודיה על רשת הוטרס), הוריו חושפים כי ערכו הגרלה על האם בנם גיי וכי אמו התערבה עם אביו על 50 דולר שכן.
בתום הפרק מתגלה כי הילדה רק ניצלה אותו כדי להרוויח כסף מביקוריו במסעדה.
סבתו של באטרס מתעללת בו בבריונות.
באיזיט השני או באיזיד השני (בטורקית: II.
Beyazıt, וגם Bayezit ו-Beyazıd; בטורקית עות'מאנית: بايزيد ثاني, 3 בדצמבר 1447 – 26 במאי 1512) היה הסולטאן השמיני של האימפריה העות'מאנית ושלט בה מ-1481 עד 1512. הוא נולד בדימוטיקה לסולטאן מהמט השני ולאמינה גולבהר הטון.
במהלך שלטונו של אביו כיהן כמושל נפת אמסיה בצפון הממלכה, הממוקמת בין הים השחור לפנים אנטוליה ובמסגרת זו הצטיין במלחמה נגד אוזון חסן (Uzun Hasan), מנהיג השבט הטורקמני אק קויונלו (Ak Koyunlu).
ב-11 באוגוסט 1473 השתתף באיזיט בקרב אוטלוק בלי , בו זכו כוחותיו של מהמט השני בניצחון מכריע.